traité | A ! Lenn...\nTag Archives: traité\nTraité de prononciation du breton du Nord Ouest à l’usage des bretonnants, Mikael Madeg (2010)\nE-keñver teknik, n’heller ket lavaret e tegas Mikael Madeg traoù nevez el levr-mañ, pa ouezer eo bet skrivet evit an nevez-vrezhonegerien o deus desket ar yezh lec’h pe lec’h, pe vije e kentelioù noz, er skol, er skol-veur… Ar reolennoù a ginnig a gaver ar pep brasañ anezho en Hentenn Oulpan, asambles gant poelladennoù hag ur bladenn-arc’hant da harpañ an displegadennoù da skouer. Hag ar c’hentelioù nemeto em eus miret eus va amzer-skolveur-vrezhoneg eo kentelioù klok Lukian Kergoat war an distagadur, ar pouez-mouez ha kement ‘zo, kinniget en un doare muioc’h sintetik, ha neuze talvoudusoc’h, a gav din, eget ar c’homz-plaen a implij Mikael Madeg da zisplegañ dre ar munud pep reolenn… Emsav ‘m eus kavet adlenn traoù ‘zo ‘moa peuzzisoñjet koulskoude, o vezañ ma ne gomzan brezhoneg nemet etre va chouk ha va roched abaoe bloavezhioù.\nPezh ‘zo mat gant al levr-mañ eo e lak ar biz war ur gor… Lâret a ra a vouezh uhel, hag e galleg, mar plij, ar pezh a soñj pep hini e kuzh. Hag ar gwir zo gantañ dre vras, brein eo distagadur ha taol-mouezh ar pep brasañ eus an nevez-vrezhonegerien.\nAr pep dedennusañ marteze, ar pezh zo da dabutal warnañ ivez, eo ar pezh a lavar Mikael Madeg, dreist-holl tro ar fin, diwar-benn an dud a gomz fall, a gelenn fall, o deus desket fall pe re nebeut… Ez-personel em eus kavet un tammig hegasus an doare m’en deus da zegas Diwan e-kreiz ar jeu atav daoust ma ouifen eo tennet eus e skiant-prenet personel. N’eus nemet ur wezh ma lavar emañ Diwan e penn an traoù evit kas ar gelennadurezh vrezhonek war-raok, ar pezh a c’hellfe displegañ perak eo ar skouer-mañ a servij atav. Er c’hontrol e kav din ez eus riskl bras e kompreno al lennerien n’emaint ket ‘barzh ar metoù-se eo ur reketañs a-enep Diwan… dipitus ! Ne lavaran ket eo gaou ar pezh a lavar, sur on memes eo gwir, daoust hag-eñ emañ pep gwirionez da vezañ skrivet atav ? …kit da c’houzout…\nHegasus ivez an taolioù-morzhol skoet war penn ar peurunvan. Ra savo an hini en deus ur reizhskrivadur peurreizh da ginnig, perak ne vez ket adskoulmet gant an emvodoù da unaniñ ha da reizhañ ar reizhskrivadurioù d’o lakaat da ostilhoù gwir e servij ar yezh ???\nTraoù all’zo. Lakaat a ra ar bec’h war an dud o deus desket fall, pe re verr amzer, pe re nebeut. Ma… pezh ‘zo, pa ouezer ez eus eus ar reolennoù distagañ ha n’int ket bet heuliet, daoust hag-eñ eo dre ziegi atav ? me n’on ket sur tamm ebet. Ma c’hell n’eus forzh peseurt penn-peul pakañ tresoù bras ur yezh bennak dre soubidigezh, n’eo ket gouest ar c’hard eus an dud da zeskiñ an API, da skouer. Lod ar re “intello” eo se. Pa vez an teknik all, hini ar soubidigezh en ur rannyezh bennak,en ur vont da welet an dud kozh, miret d’ar baotred o-unan hep karg a familh, a labour nag a netra all ebet. Re bell eo ret mont evit kavout brezhoneg yac’h : lod ar re sod gant an etnografiezh eo se. Gourlakaat a ran ivez (evel ma ra Mikael Madeg) n’eus nemet nebeut a dud a vije lemm o skouarn da bakañ plegoù ar yezh en un doare naturel. Petra zo etre an eil rummad arbennigourien hag egile ? Ar peurrest eus an dud, ar re n’o deus ket kalz a skouarn, pe o deus kroget re ziwezhat evit straniñ o seulioù en tiez-feurm, pe ar re n’int ket gouest da vont pelloc’h eget ar pezh o deus graet, evit abeg pe abeg. Dre m’o deus labouret war dremmoù all eus ar brezhoneg, a-wezhioù, hervez ma oant douget war an tu-mañ-tu… Un utopiezh eo krediñ e c’hello mont an dud war wellaat, war va meno.\nNemet war ur poent : kelennadurezh an danvez-mistri ha kelennerien. Pa lavar Mikael Madeg e fin e levr e c’heller klask gwellaat en ur reiñ nebeutoc’h a bouez d’ar geriaoueg er skolioù-mamm pe ez eus da stummañ gwelloc’h ar skolidi war an distagadur, e kav din ez a a-enep d’ar pezh a lavare en ur pennad-skrid eus Brud Nevez, nevez ‘zo. Kontañ a rae pegen didalvoud e oa bet ar c’hentelioù distagañ er skol pe er skolaj evit e vugale… pezh n’eo ket diaes da grediñ. Re ziwezhat eo dija, pa ne vezer ket gronnet gant tud a gomz ur yezh yac’h. Ha n’eo ket kentelioù war se a cheñcho un dra bennak. N’eus nemet ar gelennerien a c’hell bezañ stummet, pe… dastumet ? en ur mod all, war ma meno. E gwirionez, gant ar vugale a bep oad, emañ ar pouez war an eskemm, pezh a glot gant o ezhommoù denel, ha gwell a se. N’eus nemet en ur uhellaat live ar gelennerien e cheñcho hini ar skolidi. Met ret e vije adwelet penn-da-benn ar c’hursusoù, hiraat an traoù, postañ muioc’h a arc’hant e-barzh an arbennikaat… ha ken nebeut a gelennerien zo da bourchas an ezhommoù, m’eo ret ober gant ar pezh a gaver, evit poent. N’eo ket ul levr arbennig ouzhpenn a droio ar grampouezhenn…\nDre vras en em ziskouez optimist Mikael Madeg, pa ne vije nemet dre e soñj da skrivañ al levr-mañ : spi en deus e c’hello cheñch un dra bennak. Evidon eo aet bihan va c’halon en ur lenn se, ken bras e tiskouez bezañ an ezhommoù e-keñver ar pezh a c’heller ober. Ha pa vije poan gollet ? Met da bep hini d’ober e soñj…\n3 Evezhiadenn\t| tags: breton, bretonnants, madeg, mikael, nord, Ouest, prononciation, traité, usage\t| posted in Brezhoneg, Didaktik, Galleg, Studiadennoù


richanañ - Wikeriadur\n1.2.1 Stummoù all\nSavet diwar an anv-kadarn richan hag al lostger -añ.\nrichanañ /riˈʃãːnã/ verb gwan (displegadur)\nReiñ e vouezh da glevout o kaozeal eus laboused 'zo.\nHag er girzhier, an drask, ar rujodenn, an tinter, ar golvan a richane d'an heol ; ar voualc'h a c'hwibane er strouezh, eilet a-bennadoù gant ar borzevelleg louet. — (Jakez Riou, Geotenn ar Werc'hez ha danevelloù all, Al Liamm, 1957, p. 13.)\nN'ouzon nemet un dra : en amzer hiziv al loened a harzh, a c'hwitell, a vlej, a wic'h, a viaou, a hinno, a yud, a hud, a voud, a chilp, a glip, a goag, a c'hroaq, a gan, a richan, a grougous, a roc'h, a doc'h, a soroc'h, a c'harm, a ragach, a c'hregach, a gloc'h, a youc'h, a razailh, a rizink, pep hini en e vod hag hervez e ouenn. — (Jakez Riou, An Ti Satanazet, Skridoù Breizh, 1944, p. 8.)\nPerak, te ne glevez nemet al laboused o richanañ war da dro? — (Petros Markaris, Na Baeit ket!, troet gant Alan Botrel, An Alarc'h Embannadurioù, 2014, p. 108.)\ngalleg : gazouiller (fr)\nAdtapet diwar « https://br.wiktionary.org/w/index.php?title=richanañ&oldid=217350 »\nWikeriadur:Displegadurioù a vank e brezhoneg\nKemmoù diwezhañ degaset d'ar bajenn-mañ d'an 30 Meu 2016, da 16:06.


Lennegezh vrezhonek - Wikipedia\n1 Lennegezh an henvrezhoneg\n2 Lennegezh ar c'hrennvrezhoneg\n2.1 Al lennegezh dre gomz\n2.2 Al lennegezh dre skrid\n3 XXIañ kantved\nLennegezh an henvrezhoneg[kemmañ | kemmañ ar vammenn]\nLennegezh ar c'hrennvrezhoneg[kemmañ | kemmañ ar vammenn]\nAl lennegezh dre gomz[kemmañ | kemmañ ar vammenn]\nPinvidik-kenañ e seblant bezañ bet al Lennegezh dre gomz diouzh gwelet ar pezh a zo degouezhet betek ennomp. En XIXvet kanted ez eur krog da zastum ar pinvidigezhioù-se. Unan eus ar re gentañ eo bet Kervarker (Théodore Hersart de La Villemarqué), gant e zastumad Barzaz Breiz (1839, 1867) a reas berzh bras en e vare hag e ra c’hoazh. Dastum a reas danvez kanet (gwerzioù, sonioù, ha kanoù relijiel).\nDigoret e oa an hent evel-se da dud all evel Fañch an Uhel a zastumas ivez kontadennoù, Gab Milin, Pengwern... Tostoc’h ouzhimp e c'heller menegiñ Loeiz ar Floc'h (Maodez Glanndour), ha Donatien Laurent, ha dreist-holl ar gevredigezh Dastum hag an holl re a zo bodet en-dro dezhi.\nAl lennegezh dre skrid[kemmañ | kemmañ ar vammenn]\nAl lennegezh dre skrid vodern a c’heller lakaat anezhi da gregiñ gant an XIXvet kantved. Barzhoniezh a zo bet dreist-holl e-pad pell, pa n’eo ket rimerezh hepken.\nSkridoù komz-plaen a zo bet, darn a rae berzh evel Emgann Kergidu skrivet gant Lan Inizan, pe skridoù diduiñ gant Ivon Krog pe Erwan ar Moal (Dir na Dor).\nGoude ar Brezel bed kentañ e weler skridoù awenet-mat. An embannadenn lennegel gentañ a zo roet lañs dezhi gant Tangi Malmanche, a sav pezhioù-c’hoari pe misterioù a live uhel. Siwazh, e-unan emañ d’an ampoent-se.\nEus tu ar varzhoniezh e ranker menegiñ “Ar en deulin”, un dastumadenn barzhonegoù gant Yann-Bêr Kalloc'h, bet embannet goude ar brezel. Goude ar brezel-se e teu ur bagad tud bodet en-dro da Gwalarn renet gant Roparz Hemon. Fellout a ra dezho ober ul lennegezh vodern digor war ar bed. Ur bern troidigezhioù a vo graet, hag oberoù a live uhel-mat. Menegomp skrivagnerien evel Jakez Riou, Youenn Drezen, Langleiz, Fañch Elies (Abeozen), Frañsez Kervella (Kenan Kongar), Fant Rozeg (Meavenn)...\nLevezon Gwalarn a chom kreñv goude an Eil brezel bed. Re hir e vefe menegiñ holl skrivagnerien ar rummad-se a ro ul lennegezh puilh evit un niver a lennerien izel. Ret eo reiñ anvioù zo koulskoude : Ronan Huon, Jarl Priel, Per-Jakez Helias, Per Denez... hep disoñjal Anjela Duval, ur beizantez paour, bet savet ganti barzhonegoù hep o far.\nDa heul ar rummad-se eo aet al lennegezh vrezhonek war liesaat, gant skrivagnerien niverus hag awenet gant danvezioù a bep seurt ha nevez (evel ar moliac'h hag ar skiant-faltazi), daoust ma chom bras lod ar varzhoniezh hag an danevelloù berr.\nPuilh eo an danvez kinniget gant tud evel Mikael Madeg pe Yann Gerven. Talvoudus e chomo moarvat dastumadegoù danevelloù Goulc’han Kervella evel Lara hag oberenn Tudual Huon.\nAdtapet diwar « https://br.wikipedia.org/w/index.php?title=Lennegezh_vrezhonek&oldid=1765044 »\nKemmoù diwezhañ degaset d'ar bajenn-mañ d'an 23 Eos 2017, da 19:56.


==> Making package: sasquatch-git 20180522.r58-1 (Fri Dec 18 16:42:40 2020)\n==> Making package: sasquatch-git 20180522.r58-1 (Fri 18 Dec 2020 04:43:01 PM EST)\nTotal Installed Size:  0.35 MiB\nTotal Download Size:    4.96 MiB\nTotal Installed Size:  28.46 MiB\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquashfs.o unsquashfs.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquash-1.o unsquash-1.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquash-2.o unsquash-2.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquash-3.o unsquash-3.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquash-4.o unsquash-4.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o swap.o swap.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o compressor.o compressor.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquashfs_info.o unsquashfs_info.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o gzip_wrapper.o gzip_wrapper.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o lzma_wrapper.o lzma_wrapper.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o LZMA/lzma465/C/Alloc.o LZMA/lzma465/C/Alloc.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o LZMA/lzma465/C/LzFind.o LZMA/lzma465/C/LzFind.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o LZMA/lzma465/C/LzmaDec.o LZMA/lzma465/C/LzmaDec.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o LZMA/lzma465/C/LzmaEnc.o LZMA/lzma465/C/LzmaEnc.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o LZMA/lzma465/C/LzmaLib.o LZMA/lzma465/C/LzmaLib.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o xz_wrapper.o xz_wrapper.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o lzo_wrapper.o lzo_wrapper.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o read_xattrs.o read_xattrs.c\ncc -march=armv7-a -mfloat-abi=hard -mfpu=vfpv3-d16 -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquashfs_xattr.o unsquashfs_xattr.c\n==> Finished making: sasquatch-git 20180522.r58-1 (Fri 18 Dec 2020 04:45:42 PM EST)\nTotal Removed Size:  28.81 MiB


Pleg-mor Botnia - Wikipedia\nPleg-mor Botnia (Bottniska viken e svedeg, Pohjanlahti e finneg), zo ur vrec’h-vor e hanternoz ar Mor Baltel, etre Sveden er c'hornôg ha Finland er reter, en norzh d’an inizi Åland. En em astenn a ra a-hed 700 kilometr eus an norzh d’ar su, ha goleiñ a ra ur gorread a 120 000 km². Div lodenn a ya d’ober pleg-mor Botnia, rannet gant strizh-mor Kvarken.\nHeverk eo pleg-mor Botnia dre ma n’eo ket gwall sall an dour ennañ. Er Mor Baltel a-bezh emañ evel-se, met a bep ma'z eer war-zu an hanternoz eo disalloc’h c’hoazh, abalamour d’ar stêrioù stank a daol o dourioù er mor. E lodenn norshañ ar pleg-mor e c’heller kavout pesked dour dous zoken.\nAdtapet diwar « https://br.wikipedia.org/w/index.php?title=Pleg-mor_Botnia&oldid=1469247 »


Anavout ar raktres Ostréapolis | GMVA\nAn aveadur-se a vo gouestlet d’ar sevel-istr ha da broduoù ar mor dre-vras, pa’c’h int stag doc’h kornad an tolpad-kêrioù (Mor bihan ha stêrioù). Digoret en deus Ostréapolis e grogenn evit diskwel an durc’hadurioù kentañ a-fet al leurennaozañ.\nEn antre kumun Tro-Park e vo Ostréapolis, ar greizenn displegiñ ha dafar evit an istrerezh en tolpad-kêrioù. Da lâret eo ur benveg evit dizoloiñ ha kompren ar micherioù, ar chemet, ar produerezh, an dremmvroioù hag an ekoreizhadoù, evit talvoudekaat filierenn an istrerezh ha kizidikaat a bep seurt tud (annezidi, skolidi, michereion, touristed…) àr an istr hag o endro.\nGet ar benveg-se e faot d’ar gumuniezh tolpad-kêrioù monet pelloc’h get nevezadur ar filierenn-se àr an tachennoù touristel, ekonomikel ha skiantel. Anv zo a vrudiñ an aveadur-se evit e lakat da vout lec’h ur rouedad obererion, ul lec’h arnodiñ hag enklask àr an dalc’hoù a bep seurt a sell doc’h an istrerezh (kalite an dour, ar font, talvoudekaat an dilerc’hioù).\nÉ sevel an diskouezadeg-pad e ver, get ur poellgor kevelerion skiantel (Skol-veur Kreisteiz Breizh, Poellgor Broadel ar C’hreginerezh, IFREMER, Arsellva ar plankton, ar Park Natur Rannvroel...).\nPEMP LODENN DA ERGERZHIÑ HA DA VOUT SOUBET\nPemp lodenn zo bet termenet dija. An hini gentañ a vo a-ziàr « ar vro », get un egorenn etreoberiat ha ma c’heller soubiñ evit anavout endro an istrerezh. Àr-lerc’h e vo ul lodenn anvet « an arnodva » evit studial kelc’hiad naturel gouenniñ ha kreskiñ an istr.\nKendalc’het e vo ar weladenn get « paotred ha merc’hed », evit lakat àr-wel ar chanterioù, ar pennc’hêrioù, ar bagoù… Un dro e vo ivez da ginnig istoer an istrerezh er c’hornad diàr-bouez freskennoù grafek, ur film pe ur gabined ardigelloù.\nEn ur bedervet egorenn : « mil ha kant buhez an istr » e vo kinniget savadur Ostréapolis, talvoudekadur ar c’henbroduioù, an istr en arz ha sekredoù-kegin a bep seurt.\nHag evit achuiñ get an hentad e c’hello ar weladennerion bout soubet e diabarzh un istrenn ramzel get son ha skeudennoù kilvannet. Rekis e vo gortoz betek an hañv 2022 kent ma vo digoret an aveadur-se d’an holl.\nLEURENNADUR AN ISTR\nTamm-ha-tamm e weler neuz an aveadur. Ar savadur a vennomp a galite uhel a-fet an endro, dre ma vo implijet danvezioù a orin bio, ha graet un taol-esae evit aoziñ betoñs get krogennoù istr ag ar c’hornad, get kenlabour skol-veur Caen a-barzh ur raktres europat.\nA-fet an terkadur e vo meur a egorenn ec’h ober an aveadur 900 m² : ur sal-diskouezadegoù, un arnodva, ur stal-keginiñ, ur c’horn pedagogel evit degemer strolladoù, ul lec’h kejadennoù ha tolpoù evit an dud a vicher.\nLuc’hskeudenn : Empennet e vo ar raktres Ostréapolis evit bastiñ da ezhommoù al label Touristerezh ha namm.


Enlinenn betek 13/05/2021\nGoude ar biladenn a oa bet gant Lee, en em sant Connor e-unan-penn. Santout a ra Catrin, mamm Connor, eo trubuilhet he mab hag e kendrec’h anezhañ da gas an devezh gant Liam, e vreur yaouank. Tra m’emañ Connor ha Liam o vont dre ar menezioù, e vez rastellet ar c’harter gant Mia ha Lee, da glask war-lerc’h Connor, aon ganto e c’hellfe mont d’ar polis adarre.\nEn ti-polis e treuzkas ar bennensellerez John elfennoù an afer d’ar skipailh. Diouzh arnodenn ar c’horf-marv e vefe meur a vuntrer. Diouzh un tu-all, un den eus ar vro anvet Karl Lewis zo bet anavezet evel ar skoliad-bet en doa, bloavezhioù abretoc’h, tamallet Geraint Ellis a zrougimplij.\nMont a ra ar bennensellerez John hag an ofiser Vaughan da welet Karl er greizenn dredan, e-lec’h ma labour, evit sevel goulennoù outañ diwar-benn Ellis. N’en deus ket Karl keuz d’ar paotr kozh met e nac’h bezañ liammet d’e varv. Kaset eo Karl d’an ti-polis, diwezhatoc’h, da reiñ ur standilhon TDN. Dont a ra Mia ha Lee a-benn da gavout Connor, a-benn ar fin, ha da gendrec’hiñ anezhañ da vont d’ur rave party er vaengleuz asambles ganto. A-enep d’e c’hoant, e asant Connor mont.\nTra ma serr an noz ez a spered Connor war zuiñ. Komz a ra ouzh Mia diwar-benn Geraint Ellis. Honnezh a laka en e benn e oa ar paotr kozh dellezek eus ar pezh en deus bet. En ur zistreiñ war droad eus ar vaengleuz, e wel Mia Karl Lewis o vezañ kaset d’ar gêr gant ar polis. Hag e krog ur soñj da zont dezhi.


Spered ar vro - Jil Killevere. Stourmer war pep tachenn - Le Télégramme\nPublié le 25 octobre 2019 à 17h18 Modifié le 23 octobre 2019 à 18h30\nJil Killevere est à la tête de PIG.bzh, l’association de Pisseurs Involontaires de Glyphosate, qui compte déjà plus de 650 membres en Bretagne. (Foto Anna Quéré)\nKrouet en deus Jil Killevere ar strollad Staoterien glifosat en-desped dezho e Breizh. Al Leonad, falc’her parkeier OGK, zo ur stourmer « pennok ».\nWar e oto ez eus bet peget pegsunioù a bep seurt. Evel-se emañ an den, stourmer war pep tachenn. E miz Genver en deus Jil Killevere savet ar gevredigezh PIG bzh. « Ar pal eo dougen klemm diwar ar fed m’eo bet kontammet koulz an holl gant ar glifosat », a zispleg an den. Evit prouiñ an dra-se o deus strolladoù tud asantet staotañ dirak un urzhier, evit ma vefe dielfennet ar glifosat en o staot. Krog e oa an afer-se en Ariège a-raok bezañ lañset e Breizh. Rak ouzhpenn bezañ « staoter glifosat en desped dezhañ », eo Jil falc’her parkeier OGK abaoe 2003. Kenderc’hel a ra d’en ober, pa ‘n dez digarez da vont da bourmen e kreisteiz bro Frañs, e-lec’h m’en deus bevet e-pad ur pennad amzer. « E pep lec’h ma z eus ur falc’hadeg e klaskan mont, emezañ en ur vousc’hoarzhin. Peurliesañ e vezomp etre 100 ha 150 falc’her.»\n650 staoter e Breizh\nE Breizh, 650 den o deus asantet staotañ betek-hen. « Aozet e vo an dra-se en-dro e Brest hag e Rostrenn a-benn nebeut. Ar pezh a vefe mat eo kaout 5 000 den e Frañs a-bezh », emezañ. Ur wech dastumet ar staot e vez muzuliet pet nanogram a glifosat zo e-barzh. Ha goude an dielfennadur e vez graet ur studiadenn diwar-benn endro ar re o deus staotet.« Kalz muioc’h a chañsoù zo e vefe bet kontammet an dud dre an avel eget dre an dour. Neuze, pe vefe 3, 5 pe 150 metrad diouzh an tiez, ne cheñchfe ket kalz a dra. Setu perak e c’houlennomp e vefe echu da vat gant ar glifosat.» Tri alvokad zo karget da sevel klemm evit ampoezonadur dirak lezioù-barn ar vro. Heuliañ a ra ivez Jil afer kumun Langouet en Il-ha-Gwilen. Eno en deus Daniel Cueff, an Aotrou maer, difennet e vefe implijet louzeier chimik re dost ouzh an tiez. «Mat-tre eo ! » eme Jil. Ne oa ket bet degemeret an diferad-kêr gant lez-varn melestradurel Roazhon. Koulskoude, muioc’h evit 80 kumun o deus choazet heuliañ skouer Langouet. Ur varnadenn all zo bet dalc’het d’ar 14 a viz Here e Roazhon.\nJil zo krog gwall abred da stourm evit e vennozhioù : da 18 vloaz e tiviz ar paotr yaouank tremen ar bak e brezhoneg penn-da-benn. « E lise e oan e Brest e 1976. Divizet ‘m eus tremen tout an danvezioù e brezhoneg, estreget ar galleg evel-just. Me m ‘eus bet zero ! Ha c’hwitet va bacho ...» Chomet eo neuze e ti e dud da sikour anezho war o atant e Plouarzel, a-raok tremen en-dro ar bak, e brezhoneg ivez, ha kenderc’hel gant studioù war al labour-douar hag an agronomiezh war-lerc’h. Lakaet en deus e dud da dreuzfeurmiñ o zi-feurm evit gounit legumaj bio, zoken. Hiziv an deiz eo Jil penn-kasour e lise Diwan Karaez. Met morse n’en deus ankounac’haet atant e yaouankiz : « plijout a rafe din mont en-dro war an tiegezh », emezañ. Ha takenn glifosat ebet en e barkeier, anat deoc’h !\nStaoterien glifosat en desped dezho : pisseurs involontaires de glyphosateOGK : OGMDielfennadur : analyseDiferad-kêr : arrêté municipalLez-varn melestradurel : tribunal administratifPenn-kasour : conseiller principal d’éducation\nJil Killevere est aujourd’hui à la tête de PIG.bzh, l’association de Pisseurs Involontaires de Glyphosate, qui compte déjà plus de 650 membres en Bretagne. Depuis le début de l’année, ils déposent plainte tour à tour pour « empoisonnement » de leurs urines au glyphosate . Jil n’en est pas à son premier coup d’éclat : il fait aussi partie des faucheurs de champs d’OGM depuis 2003. Et sa détermination ne date pas d’aujourd’hui : cet homme tenace a été le premier bachelier à tenter de passer son bac en breton en… 1976 !\nAnna Quéréjil Killevere


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/427 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/427\nmad an abostol hag ar beleg-braz euz ar feiz a anzavomp, Jesus-Christ, (2) pehini a zo bet fidel d’an hini hen deuz hen etablisset, evel ma oe ive Moises en he holl diegez. (3) Hogen, countet eo bet dign euz a eur gloar dreist hini Moises, evel ma’z eo brassoc’h henor an hini hen deuz savet an ti, eged hini an ti he-unan. (4) Rag pep ti a zo bet savet gant unan-benag ; hogen, an hini hen deuz savet an holl draou eo Doue. (5) Hag evit ar pez a zell ouz Moises, hennes a zo bet fidel en holl ti Doue, evel servicher, evit rei testeni euz ar pez a dlie beza annonset ; (6) mes ar C’hrist, evel eur Mab, a zo bet lakeat da vestr var he di, he-unan ; ni eo he di, gant ma talc’himp stard beteg ar fin ar fizians hag an esperans a bere en em c’hlorifiomp.\n(7) Rag-se, evel ma lavar ar Spered-Santel : (8) Hirio mar klevit he vouez, na galedit ket ho calonou, evel ma c’hoarvezaz pa stourmaz ar bobl ouzin, en deiz an dentation en desert, (9) en pe leac’h ho tadou a dentaz ac’hanoun, hag a amprouvaz ac’hanoun, hag en pe leac’h e veljont va oberou e-pad daou-ugent vloaz. (10) Abalamour da ze e savaz droug enoun ouz ar generation-ze, hag e liviriz : Ho c’halon a zeu bepred da fazia, ha n’ho deuz ket anavezet va henchou. (11) Evel-se em euz touet em c’holer, na antreint biken em repos ! (12) Likit evez, breudeur, na vez en hini ac’hanoc’h eur galon fall ha difeiz, en eur drei kein d’an Doue beo. (13) Mes en em exhortit an eil egile bemdez, e-pad ma’z eo lavaret : Hirio ; gant aoun na deufe hini ac’hanoc’h d’en em galedi dre douellerez er pec’hed. (14) Rag ni a zo deuet da gaoud lod er C’hrist, mar dalc’homp stard beteg ar fin hon assurans kenta, (15) e-pad ma’z eo lavaret : Hirio, mar selaouit he vouez, na galedit ket ho calonou, evel ma c’hoarvezaz en devez ar stourm. (16) Piou, en gwirionez, eo ar re a stourmaz goude beza klevet anezhan, nemed ar re a ieaz er meaz euz an Egypt, renet gant Moises ? (17) Hag a-enep piou e oe Doue droug-contant e-pad daou-ugent vloaz ; ha n’eo ket a-enep ar re a bec’haz, hag euz a bere ar c’horfou a gwezaz en dezert ? (18) Ha da biou e touaz-hen na antrejent ket en he repos, nemed d’ar re a oa en em zavet a-enep dezhan ? (19| Evel-se e velomp penaos na helljont ket mond en he repos, abalamour ne gredent ket.\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/427&oldid=125557 »


Nitokris - Wikipedia\nNitokris (e gregach Νίτωκρις) a oa ur faraonez damvojennel e Henegipt. Brudet eo da vout war un dro ar faraonez kentañ ha diwezhañ faraon ar C'hwec'hvet tierniezh. Meneget eo hec'h anv gant Herodotos.\nHervez egiptologourien, evel Joyce Anne Tyldesley, e vije bet merc'h d'ar faraon Merenrê Iañ ha d'e bried Neith. Renet he dije goude marv he fried drouklazhet, Merenrê-Nemtyemsaf (Merenrê II), e-pad daouzek vloaz hervez Manéthon, pe daou vloaz hervez papyrus Torino (4.8). Hervez an istorourien a anavez ar rouanez he dije renet etre daou ha pemp bloaz, etre -2152 ha -21502. hervez Julius Africanus (a veve en amzer Neron) he dije renet e-pad bloaz.\nAdtapet diwar « https://br.wikipedia.org/w/index.php?title=Nitokris&oldid=1765309 »\nDernière modification le 25 Eos 2017, à 07:12\nKemmoù diwezhañ degaset d'ar bajenn-mañ d'an 25 Eos 2017, da 07:12.


Herve Latimier ha Gwenole Larvol © Radio France - Tudi Crequer\nDiffusion du jeudi 12 avril 2018 Durée : 20min\nBez ez eus etre 65 000 ha 70 000 kevredigezh e Breizh. Ur c'hard deus ar Vretoned a zo ezel deus unan anezho. Met n'eo ket plaen hag eeun dazont ar c'hevredigezhioù. Neubeutoc'h neubeutañ a yalc'hadoù a vez roet dezho pa z'a o rol sokial hag ekonomikel war gresk. Peseurt diskoulmoù zo da gaout ?\nDisadorn e vo dalc'het breujoù meur ar c'hevredigezhioù. Prezegennoù ha kaozeadennoù a vo evit klask kompren gwelloc'h mont en-dro ar c'hevredigezhioù, peseurt cheñchamantoù a zo bet ganto er bloavezhioù tremenet, ha peseurt re a vo en dazont. Kaset zo bet a-benn un enklask pouezus, hir ha fonnus gant ar c'h/Kaser pe (CESER e galleg). Enni e vez desket ez eus etre 65 000 ha 70 000 kevredigezh e Breizh. Bez ez eus etre 640 000 ha 700 000 Breizhad a youl-vat. Daoust-hag-eñv e ouezit ivez e vez gopret 99 648 den gant kevredigezhioù ar rannvro ?\nMet n'eo ket aes bepred bezañ youlad pe e penn ur gevredigezh. Start eo a-wechoù kaout kement a labour war e chouk. Ha startoc'h c'hoazh pa z'a war zigresk a-vloaz da vloaz ar yalc'hadoù publik. Komzet e oa bet ganeomp diwar-benn mont en-dro ar c'hevredigezhioù hag o dazont e Diviz ar Yaou !\nHerve Latimier, kenurzhier enklask ar c'h/Kaser (Ceser e galleg).\nGwenole Larvol, prezidant Emglev Bro Douarnenez


Kenavo Hamida ! - UBAPAR\nNevesaet d’ar Gwener 17 a viz Genver 2020\nMerket he deus Hamida un toullad tud yaouank pe goshoc’h a-hed ar bloavezhioù tremenet, bewech p’he deus degemeret strolladoù bugale evit klasoù dizoloiñ ha kampoù vakañsoù, stajidi evit stummadurioù DABU ha DARE ha reoù war an endro, ar BEATEP. Tout se a oa en ti-feurm pedagogel e Tremargad (22) abaoe ar bloavezhioù 1990. Ha plijadur zo bet !\nAet eo diwar ar bed-mañ d’ar 1añ a viz Genver abalamour d’ur c’hrign-bev degouezhet trumm.\nHamida ha François a zo bet e-touezh « re gentañ Tremargad » e-giz ma vez lâret hiziv : peizanted yaouank deuet d’en em staliañ war ar greunvein, douaroù paour dilezet gant al labour-douar, er bloavezhioù 70-80, evit bevañ o huñvre tostaat ouzh an natur ha startaat al liammoù a gendred etre an dud. A-drugarez dezho ha d’un nebeud koupladoù eus ar vro ez eo bet cheñchet mont-en-dro ar gumun o reiñ plas d’an annezidi e raktres ar gêriadenn. Tabutal, bevañ a-stroll, en em gemer e karg, en em sikour, lakaat da emdreiñ ar speredoù evit doujañ ouzh an endro ha lakaat da cheñch ar modoù da labourat an douar a zo talvoudegezhioù kreñv o deus difennet ha treuzkaset war ar pemdeiz. Perzh int bet ivez eus buhez an UBAPAR dibaoe un 30 vloaz bennak ha kenderc’hel a ra an traoù.\nDeuet eo da wir an treuzkas e diabarzh ar familh ! Leïla ha Dorig, kaset gant ar memes talvoudegezhioù, o deus sammet war o chouk raktres an ti-feurm pedagogel dibaoe un nebeud bloavezhioù ha kenderc’hel a reont da zegemer strolladoù liesseurt : https://www.lafermeatremargat.fr. E rouedad an UBAPAR, ec’h aozont kampoù vakañsoù e brezhoneg hag e tegemeront stajoù DABU ha DARE er mare-mañ. Kemer a reont perzh en degouezhioù hag er prantadoù-preder asambles gant ar c’hevredigezhioù hag ar frammoù all.\nTrugarez bras dit Hamida evit da emouestl hag evit bezañ treuzkaset ha strewet da dalvoudegezhioù en-dro dit. Evit ar re a fellfe dezho enoriñ Hamida en ur ober donezonoù, he deus bet c’hoant e vefent roet da Pause-toit, ur gevredigezh eus Tremargad a sikour da zegemer ar repuidi eno (pause-toit@riseup.net/https://tremargat.fr/pause-toit.html).\nRa vo stank ar frouezh diwar ar c’hreunennoù bet hadet ! Kenavo Hamida !


Stajoù da zont\nRoazhon, St Ervlan,etre ar 06 a viz Gwengolo 2021 hag an 23 a viz Meurzh 2022\nRoazhon etre ar 03 a viz Genver hag an 29 a viz Even 2022\n24 sizhunvezh staj 35 eurvezh = 840e. Gellout a rit en em ragenskrivañ diouzhtu-kaer.\nStudiet e vo an teuliadoù da gentañ hag an dibab a vo graet diouzh emgavioù hiniennel.\nLec'hioù ar stummadurioù\nRoazhon, 8 trolec'h Sant-Albin, 35000 Roazhon (metro Santez-Anna a/b)\nSt Ervlan, Yezhoù ha Sevenadur, 12 bali an Añjevinier 44 800 Sant Ervlan\nAbaoe 2006 e kinnig hor c'hreizenn kelc'hiadoù stummañ micherel war 6 miz. Ar prantadoù-se, 840 eurvezh anezho a ro an tu da vestroniañ ar yezh diouzh live B2 Portfolio Europa ar yezhoù.\nHa fellout a ra deoc’h kavout ur post-labour er vro war dachenn ar c’helenn (skol-vamm, kentañ hag eil derez) e bed ar buheziñ.\nHa fellout a ra deoc'h labourat en un embregerezh pe ur gevredigezh a ra gant ar brezhoneg (sekretouriezh, kontouriezh), evit ober war-dro ar re gozh.\nE meteier all e vez klasket war-lerc'h brezhonegerien : e bed ar mediaoù da skouer,\nskingomz, kazetennerien, komedianed, advouezhierien...\nOuzhpenn 1000 den a labour bemdez e brezhoneg ! Deuit da vezañ unan anezho !\nM'ho peus ur raktres micher e liamm gant ar brezhoneg, pe ma fell deoc'h stagañ gant ur c'helc'hiad stummañ er skol-veur, graet eo ar stummadur war 6 miz evidoc'h.\nArc'hantaouiñ ar stummadurioù lies\nKerkent ha ma voc’h deuet e darempred ganeomp e harpimp ac’hanoc’h evit dont a-benn da arc’hantaouiñ ho stummadur. Ha pa vefec’h gopret pe dilabour e c’heller kaout diskoulmoù evit ma teufec’h e-pad 6 miz ganeomp.\nHa fellout a ra deoc’h gouzout hiroc’h ? Deuit e darempred ganeomp, kaset e vo un teuliad titouriñ deoc'h hag e vo kinniget un emgav hiniennel deoc’h.\nTitouroù : 02 99 38 75 83\nArc'hantaouiñ evit ar c'hopridiArc'hantaouiñ evit an dud dilabourNe zerefe hini ebet eus an diskoulmoù-se ouzhoc'h ?\nAr c'hopridi a c’hell bezañ degemeret en hor c'hreizenn-stummañ a-drugarez d'ar gwir hiniennel d'en em stummañ (gellout a ra kement goprad berniañ ur c'hred stummañ par da 20 eurvezh bep bloaz, a c'heller berniañ e-pad 6 vloaz hep mont en tu all da 120 eurvezh), pe d'ur c'hoñje hiniennel a stummadur CIF/KHS (ur stummadur na bad ket muioc'h eget 120 eurvezh hag a vo kaset da benn e korf ur bloavezh) a-drugarez da steuñv stummañ hoc'h embregerezh, evit cheñch micher.\nPellgargit ar pleg-dibleg diwar-benn ar gwirioù da vezañ stummet.\nMa fell deoc'h gouzout hiroc'h diwar-benn ar CIF: www.fongecif-bretagne.org\nGallout a reer tapout sikourioù m’och enskrivet evel den dilabour. Kement-mañ zo bet lakaet e pleustr gant Kuzul-rannvro Breizh. E ken kaz n'ho pefe ket ar gwir da gaout tamm gwenneg ebet gant ar pol Implij e c'hello Rannvro Breizh reiñ ur skoaziad evit ho sikour da heuliañ ar c'houlzad stummañ.\nGouzout hiroc'h: http://www.bretagne.fr/\nGallout a reomp kavout diskoulmoù arc’hantaouiñ all.


Interamant - Wikipedia\nInteramantoù en ilizoù e Breizh-Izel a-hed 17vet kantved[kemmañ | kemmañ ar vammenn]\nBoazet e veze ar Vretoned da interiñ o zud marv en ilizoù.\nAn doare-ober-mañ a zeu da vezañ ledet war-dro dibenn ar Grennamzer hag en e varr eo a-hed ar 16vet/17vet kantved. Gwir eo e Breizh-Izel war ar maez ha dreist-holl e Bro-Dreger. En holl weleadoù sokial e vez stag ar familhoù ouzh ar c’hustum-mañ. Nebeutoc’h e koust ur bez e-barzh an iliz eget er vered ; bezañ e-kichen ar Sant pe e releg eo ur gwarez evit an anaon.\nMet a-benn ar 17vet kantved e klemm ar bersoned eus c’hwezhennoù fall, eus kouezhadennoù posupl evit ar feizidi abalamour da meinadurioù distoket. Disklêriañ a reont ez eus re a vezioù e-barzh ilizoù alies re enk. Neuze e voe savet karnelioù er porzh-bered : ar relegoù bet dalc’het er bezioù e-barzh ilizoù a voe dilec’hiet di. Pa voe leun ar garnel e voe degaset ar relegoù a chome e poull ar vered. Met an hengoun a chomas : ar boblañs a badas interiñ o zud marv hervez ar voaz.\nEvit-se eo nec’het ar Parlamant Breizh adal d’ar 19 a viz Eost 1689 : “Kalz a feizidi a fell dezho bezañ interet e-barzh ilizoù. E-lec’h derc’hel a ratre ha kinklañ ar re-mañ e louz feizidi an ilizoù hag a zismantr ar meinadur ivez abalamour ma vez lakaet hag adlakaet alies ; ker-fall eo da zresañ hemañ…”\nE 1710 e c’hourc’hemenn Eskopti Kemper : “Fellout a ra deomp ma vo grataet ar sebeliadurioù er veredoù evit ur bennozh Doue, hervez barnadennoù Parlamant, ha difenn a reomp da gement person pe veleg zo interiñ hiniennoù en ilizoù nemet re gant o « enfeu » enno ”.\nParlamant Breizh ac’h arbouez ar riskl eus skignerezh kleñvedoù-spegus ; ar varnadenn d’ar 16 a viz Eost 1719 a gasas d’he heul ul lusk mougadur gwir hag a disoc’has gant steuziadur an doare-ober-mañ.\nD’ar 10 a viz Meurzh 1776 ur varnadenn roueel (interamantoù en ilizoù, chapelioù ha beredoù) a ziluzio ar gudenn da vat, evit ar rouantelezh en he-fezh.\n(fr)Les églises chassent les morts…\nAdtapet diwar « https://br.wikipedia.org/w/index.php?title=Interamant&oldid=1954073 »


Alfredo Pirucha - Wikipedia\nAlfredo Pirucha a zo un arzour galizat bet ganet e Sanxenxo (Proviñs Pontevedra – Galiza) e 1982. Kregiñ a reas gant e oberenn, dre zegouezh, er bloaz 2003, en e gêriadenn c’hinidik, a-raok mont war-zu Madrid, e-lec’h ma talc’has gant ar c’hrouiñ arzel da vout derc’h-derv e vuhez, ha ma teuas da gompren e c’hell al liverezh bout un doare da lakaat àr-wel nec’hamantoù an den, e santimantoù, e aon, ha ma c’helle kement tra a oa war e askre en em gavout livet. Diwar neuze e teuas a-benn da ziskouez e oberennoù e meur a boent eus geografiezh al ledenez evel Soria, Madrid, Bizkaia, Pontevedra, Lugo pe A Coruña. En deiz hiziv emañ o chom e Santiago de Compostela (Galiza).\nDre vras, hag en tu all da talvoudekaat perzhioù an den, e kaver en e oberenn ur preder arzel filozofik hag a zo sklaer, diazezet war chom hep gwerzhañ e oberennoù, a wel-eñ evel perzhioù dezhañ e-unan, ha war glask brudañ an arz dre ziskouezadegoù e salioù boutin, e-mesk strolladoù sosial na vezont ket boas da zaremprediñ ar seurt lec’hioù.\nWar-fet tachenn an estetik e c’heller rannañ e labour e teir zachenn bennañ. Pep hini anezhe a zo disheñvel deus ar re all abalamour d’an implij deus diazezoù ha deus teknikoù disheñvel. An hini gentañ a c’heller kaout e-barzh oberennoù gant livioù flamm-tre, livet dreist-holl gant an dorn, hag harpet war objeioù evel tachoù, tournevisoù, spatulennoù... war tammoù bristol satinet. An eil strollad a gaver e-barzh toaloù a vent etre, livet gant an dorn ha gant gwisponoù, e-lec’h ma teu ar muiañ war-wel tonoù pastel ha treioù kreioñs, a ya da verkañ bevennoù ar skeudennoù. Er strollad diwezhañ e vez kavet pegadennoù graet diwar tammoù fotokopioù. E tout e oberennoù e kaver temoù pemdeziek evel ur garg vras a fent absurd, en amboaz da lakaat kenc’hoarzh a-dost da sevel gant ar publig.\nAdtapet diwar « https://br.wikipedia.org/w/index.php?title=Alfredo_Pirucha&oldid=1501741 »\nKemmoù diwezhañ degaset d'ar bajenn-mañ d'an 14 Ebr 2013, da 23:07.


Nevez: An enezenn - Pourmenadenn Yaya #4\nAmañ emaoc'h :Degemer » Levrioù » Nevez ! » An enezenn - Pourmenadenn Yaya #4\nAn enezenn - Pourmenadenn Yaya #4\nEn ur vagig o tiroudañ emañ Yaya ha Tuduo, badaouet. war un enezenn zidud eo skoet ‘benn ar fin… Deskiñ a ra yaya en em zibab a-benn gellout chom bev er bed dianav-mañ. Met n’eo ket ken klet ar baradoz naturel-mañ ha ma seblant bezañ... ha souezhadennoù e-leizh a vo a-hed o fennad hent !\nGanet e oa Jean-Marie Omont e Bro-Varoko e 1972, skolaerien e oa e dud. N’en doa skinwel ebet pa oa bugel met skrammoù ar sinema en doa dizoloet en ur c’harter eus Fez ha buan e oa deuet da vezañ entanet- bras gant ar bannoù-treset goude-se. Pa oa distroet da Vro-C’hall e 1982 en doa komprenet e oa disheñvel- mat sevenadur ar vro eus pezh en doa anavezet betek hen, ne oa ket ken digor. Istorioù en doa kroget da skrivañ neuze, a-benn tec’hout ar aergelc’h-se, ha mont a rae alies d’ar sinema da vezañ soubet e bedoù all. Bremañ e skriv evit ar skinwel, evit bannoù-treset hag e tiorren raktresoù evit ar sinema.\nRenerez ar skrivañ ha kensenarierez eo Charlotte Girard da geñver an heuliad Pourmenadenn Yaya, met senarierez un heuliad nevez anvet Azil eo ivez, asambles gant Jean-Marie Omont.\nGanet eo Patrick Marty e 1963 e Bergerac. E studioù en deus bet graet e Bourdel. Eno e tremene e amzer etre an skol an Arzoù-Kaer pe c’hoazh al lennegezh hag istor an arzoù, er skol-veur. Met troet ‘oa ivez war ar filmoù ha muioc’h-mui war ar c’hleweled. Goude bezañ kejet gant filmaozerien eus e vro e laosko, a-benn ar fin, an arzoù grafek a-gostez da vont war-zu ar sinema. Senarier, sevener ha produer filmoù-berr eo bet, ha skoazeller leurennañ goude-se. Abaoe 2005 e seven telefilmoù evit ar skinwell gall. Piket eo bet e galon gant Bro-Sina hag he sevenadur, ha sot eo ivez gant ar bannoù-treset. Setu penaos eo ganet enklaskoù Ar barner Bao (heuliad bannoù-treset).\nGanet e oa Golo Zhao e 1984. Diplom Akademiezh arzoù-kaer Guangzhou hag hini Akademiezh film Beijing en deus tapet. Sot eo gant an tresañ hag ar bevaat, labouret en deus evit kazetennoù bannoù-treset a-raok kas Pourmenadenn Yaya da benn. Aet eo ar maout gantañ e 2010 da geñver priz ar vandenn-dreset wellañ e Gouel Etrevroadel ar Bevaat hag ar Bannoù-Treset e Hanghzou.\nRetour vers: Nevez


Pajenn:Perrot - Bue ar Zent.djvu/274 - Wikimammenn\nPajenn:Perrot - Bue ar Zent.djvu/274\nLidwina gez a oa gwasket en eun doare skrijus. Eur gouli savet tro-war-dro d’ar gosten dorret, a zigoras en diabarz hag a deue an treo brein anezan dre he genou. N’oa nag evit kousket nag evit dibri. Ar c’hrign-beo a redas dre he c’horf ; he brec’h deou a oa hanter-distag diouz he skoa ; he fenn a grene ; ezel mat ebet ne oa enni. Be-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/274&oldid=140528 »


Atersadenn Yann-Ber Quirion : Lavarout sorbiennoù – Radio Naoned\nAtersadenn Yann-Ber Quirion : Lavarout sorbiennoù\nUn atersadenn diwar-benn ar stal “Lavarout ur Sorbienn” animet gant Yann-Ber Quirion hag aozet gant Kentelioù an Noz.\nLakaet ‘vo ar gaoz war an doare da zeskiñ “lavarout” sorbiennoù, war petra eo ret pleustriñ, war ar sorbiennoù dre-vras …\nAr stal a vo bep Sadorn e kreizenn Yezhoù ha sevenadur da 10e30.\nAtersadenn Pascal Henry : Kentelioù noz e Sant-Stefan-Brengoloù Ar bloaz-mañ ‘vo kentelioù brezhoneg e Sant-Stefan-Brengoloù ! Ar c’hevredigezhioù kentelioù an Noz hag Egin o deus labouret a-gevret evit digeriñ ur strollad live deraouidi...\nTeir sorbienn eus Bro-Japan Ur c’hozhiad a ra traoù kaer gant e chañs keit ma ne oar e amezeg nemet he morc’hañ. Un den paour profet dezhañ ur mortez...\nBZH/20 gant Garance Le Roch


Pajenn:Sales - Introduction d’ar Vuez devot.djvu/54 - Wikimammenn\nPajenn:Sales - Introduction d’ar Vuez devot.djvu/54\ne cresquet an niver eus ar pec’hejou en ho calon abaoue ar gommançamant guenta-se, ha penaus hoc’h eus-y bemdez augmantet a enep Doue, en hoc’h enep hoc’h-unan hac a enep ho nessâ dre œuvrou, dre gomsou, dre zesirou ha dre songesonou.\n2. Considerit ar goall inclination a so ennoc’h ha peguement hoc’h eus-y heuliet. Ha diouz an daou boent-mâ e vellot ez e brassoc’h an niver eus ho pechejou eguet eus a vleo ho pen, ha memes brassoc’h eguet an niver eus ar sabl a so var bord ar mor. .\n3. Considerit e particulier ar pec’het a ingrateri en andret Doue pehini a so ur pec’het general hac en em asten var an oll bec’hèjou-all, hac o rent grevussoc’h cals. Sellit eta peguement a c’hraçou en deveus great Doue deoc’h, ha penaus hoc’h eus abuset anezo tout en e enep : particulieramant songit peguemenr a inspirationou hoc’h eus negliget, hac a bet mouvamant mad hoc’h eus rentet inutil, ha dreist pep tra peguen alies a veich hoc’h eus recevet ar Sacramanchou, ha peleac’h ema ar profit anezo. Petra hoc’h eus-hu great gant ar perlesennou precius-se en devoa roet deoc’h Pried hoc’h ene evit e orni ? Goloet hoc’h eus-y oll dindan ho pec’hejou. Pe gant preparation hoc’h eus-y recevet ? Songit eta en ingrateri-se hoc’h eus bet en andret Doue pehini n’en deveus paoueset o redec\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/54&oldid=101702 »\nKemmoù diwezhañ degaset d'ar bajenn-mañ d'an 11 Mae 2017, da 23:52.


Kaozeal:Victor Hugo - Wikipedia\nCharles Hugo (1826-1871) a weler war skeudenn an tu kleiz, n'eo ket e dad Victor (1802-1885).\nKoshaet a-galz e vije Victor etre 1883 (kleiz) ha 1884 (dehou)... Siubhán McGunn (kaozeal) 4 Du 2012 da 10:37 (UTC)\nSell mat. Ar c'hontrol an hini eo... Yaouankaet eo a-galz etre 1883 (dehou) ha 1884 (kleiz)... :-D. Met evit Wiki gallek e vefe kleiz (1853?) ha dehou "e-tro 1875"--Trec'hlid mitonet (kaozeal) 4 Du 2012 da 17:11 (UTC)\nMallachd ! Emañ ar gwir ganit, dav eo vo din prenañ ur skramm all pe un daoulagad nevez. CharlesHugo.jpg eo anv ar skeudenn, koulskoude : dre he c'hoogliñ em eus kavet e vije bet kemeret gant Charles e 1853. Siubhán McGunn (kaozeal) 4 Du 2012 da 19:10 (UTC)\nAdtapet diwar « https://br.wikipedia.org/w/index.php?title=Kaozeal:Victor_Hugo&oldid=1354120 »\nKemmoù diwezhañ degaset d'ar bajenn-mañ d'an 4 Du 2012, da 19:10.


Pajenn:Morvan - Buez ar Zent, 1894.djvu/483 - Wikimammenn\nPajenn:Morvan - Buez ar Zent, 1894.djvu/483\nvicho d’ehoc’h nemed d’en em goll hoc’h-unan. » « — Ma vemp sempl aoualc’h, eme Zilvan, evit kaout aoun rak ar maro, ne vemp ket espernet gant justis Doue ; rak gouzout a reomp peger rust e vezo ar justis-se e kenver ar bec’herien. Mes gouzout a reomp ive pebez gloar a roio d’ar re just, ha setu perak e chomomp bepred stard enn hor feiz. »\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/483&oldid=137696 »


Treffynnon - Wikipedia\nTreffynnon (a zo Holywell e saozneg) zo ur gêr e Sir y Fflint, e biz Kembre, er c'hornôg da Glannau Dyfrdwy, anv kornad aber ar stêr Dyfrdwy. Pempvet kêr vrasañ kontelezh Y Fflint eo-hi.\nKêr santez Gwenfrewi eo ivez.\nE 2011 e oa 8 886 a dud o chom e kumuniezh Treffynnon ha 1 192 anezho a oa kembraegerien (14%).\nEmañ etre Prestatyn, en hanternoz, hag Yr Wyddgrug, er c'hreistez, 5 km bennak eus kêr Y Fflint, e-harz Mynydd Helygain.\nBrudet eo Feunteun Gwenfrewi (St Winefride's Well), a voe savet ur chapel en-dro dezhañ. Anavezet eo ar feunteun (pe buñs) abaoe amzer Proviñs Britannia, ha pirc'hirined a deu di abaoe 660 pa voe dibennet ar santez gant Caradog a glaske he gwallañ.\nMeneget eo ar puñs e-touez Seizh Marzh Kembre hag embann a ra kêr bout Lourd ar vro.\nAdalek an XVIIIvet kantved e voe pouezus ar mengleuzioù plom hag al labouradegoù kotoñs.\nUn Eisteddfod a voe eno e 1869.\nAdtapet diwar « https://br.wikipedia.org/w/index.php?title=Treffynnon&oldid=1923862 »


Titus Labienus, ganet war-dro 100 kent JK ha marvet d'ar 17 a viz Meurzh -45 en Emgann Munda, a oa ur jeneral roman, hag unan eus eilerien Caius Julius Caesar e-pad Brezel Galia (-58 / -52). "Tribun ar Bobl" e voe e -63.\nDaoust ma voe unan eus letananted Julius Caesar e Galia, meneget meur a wech e De Bello Gallico, e savas Labienus a-enep Caesar e-pad Eil Brezel Diabarzh ar Republik Roman hag a-du gant Gnaeus Pompeius Magnus. Goude emgann Thapsus e tec'has Labienus da Hispania gant bugale Pompeius, ha lazhet e voe e -45 en emgann Munda.\nTad Quintus Labienus e oa.\nAdtapet diwar « https://br.wikipedia.org/w/index.php?title=Titus_Labienus&oldid=1797708 »\nKemmoù diwezhañ degaset d'ar bajenn-mañ d'an 15 Mez 2018, da 14:53.


Levrlennadur - Wikipedia\nUl levrlennadur a zo pe ur rentañ-kont war al levrioù pe ur roll levrioù pe deulioù pe bennadoù a zo bet kendastumet p'o deus liammoù diabarzh pe berzhioù damheñvel(dodennoù, danvezioù, deiziadoù...). P'eo heñvelstumm an daou ster e galleg eo bet adkemeret ar ster kentañ evit an eil. Ar ger rolladur (a-wechoù levrrolladur) a vez implijet ivez (sell ouzh Geriaoueg al levraouegoù = Vocabulaire des bibliothèques, Termbret - Skol Uhel ar Vro 1996, p. 72).\nEvit ar paronoù all e vez implijet filmrolladur, roll pladennoù hag all. An diskiblezh a zo he fal deskiñ sevel levrlennadurioù en un doare efedus a zo al (levr)rollouriezh he anv (passim).\nSavet e vez levrlennadurioù war red pe levrlennadurioù bras gant arbennigourien zo evel al levraouegourien hag an deulaouegourien.\nSevel levrlennadurioù o tennañ d'o enklaskoù ha lakaat anezho da heul o oberennoù a zo ur ret evit ar skiantourien pa vez barnet siriusted o labourioù diwar pouezh an oberennoù skiantel pe get (levrioù, pennadoù) o deus implijet pe arroudennet.\nUl levrlennadur dre dodennoù (pe ur rolladur) a zo ur roll m'emañ teulioù pe baronoù heñvel pe damheñvel ennañ.\nEnebet e vez peurvuiañ d'al levrlennadur renkennañ m'emañ teulioù embannet en ul lec'h ha/pe d'ar memes deiziad.\nUl levrlennadur war red a vez embannet a vare da vare, met n'eus termen enebet ouzh ar rumm, nemet eo bet lakaet war ur pazenn verr-tre, diwar diorren an urzhiataerezh, ermaezadennoù al levrlennadurioù war red. Hiziv ez eus muioc'h-miuañ da diazoù-stlenn levrlennadur, reoù gwerzherien levrioù war an Internet da skouer.\nEn ul levrlennadur deznaouiñ, ne gaver nemet perzhioù pennañ an teulioù.\nEn ul levrlennadur dezrannañ, n'eus nemet perzhioù an teulioù gant un destenn deskrivañ neptu. Er c'hontrol ez eus un tamm skridvarnerezh war bep a deul a zo ennañ e-barzh ul levrlennadur gant barnerezh.\nA-hervez e c'heller menegiñ eo al levrlennadur ul levrlennadur peurglok pe ul levrlennadur berr.\nAdtapet diwar « https://br.wikipedia.org/w/index.php?title=Levrlennadur&oldid=1506876 »\nDernière modification le 13 Mae 2013, à 01:12\nKemmoù diwezhañ degaset d'ar bajenn-mañ d'an 13 Mae 2013, da 01:12.


Diam's - Wikipedia\nDiam's a zo anv-micher ar ganerez c'hall Mélanie Georgiades, ganet d'ar 25 a viz Gouere 1980 e Levkosía, kêr-benn Kiprenez. D'an 30 a viz Gwengolo 2012 he devoa embannet e oa echu dezhi gant ar vicher.\nGallez e oa he mamm hag eus Kiprenez he zad. Goude dizimezet he zud, pa oa 3 bloaz, e oa deuet da chom da Vro-C'hall. Bevet he deus e-pad he bugaleaj e Brunoy ha Massy, e departamant an Essonne.\nTremenet he deus al lodenn vrasañ eus e grennardiezh en Ulis. Eno e kejo ouzh an arzour Sinik. Dizoloet he deus ar rap gant an albom The Chronic gant ar strollad Dr.Dre.\nPa oa 14 bloaz, he doa dibabet al lesanv « Diam's », hag a dalv Diamant.\nE 1994 he deus krouet he strollad kentañ pa oa e pañsion gant he mignon Fada, e trede klas. E 1995 ez a 'barzh bannlev pavilhoner eus Orsay, ha chom a raio eno betek 2003. Diam's a gan hec'h-unan er radio «Générations» ha kanañ a ra en ur mod « freestyle », war-eeun, d'an abadenn tele lakaet gant Keman. E 1996 ar strollad « Echo Du Sud » a laka he maksi 4 titl, en deus bet ur pennvat bras. E 1997 Diam's 'zo un tammig brudet. E 1998 he doa kemeret perzh en ur c'hendastumad eus « Sachons dire non ».\nSingleioù[kemmañ | kemmañ ar vammenn]\n2003 : Evasion\n2007 : Par Amour\n2010 : Coeur de Bombe\nAdtapet diwar « https://br.wikipedia.org/w/index.php?title=Diam%27s&oldid=1820670 »


Adsavet eo ar strollad politikel e-kerzh kendalc'h Gwidel III. Ul linenn varksour a voe kemeret ivez gant UDB d'ar c'houlz-se, o tiskleriañ en he c'harta nevez (an eil) e oa ret groñs diskar argapitalouriezh ha perc'hennañ a-stroll ar binvioù produiñ (kraf 4).\nE miz Kerzu 2007 e teu Frankiz Breizh en UDB, echu eo gant 23 bloaz a enebadur.\nE 1983 ouzhpenn 130 a dud war ar renk, peurliesañ war listennoù unvaniezh an tu-kleiz estreget e Gwidel (8,00%), Gwengamp (4,85%), Lesneven (20,5% ; un dilennad), Plouvagor) (6,06%) ha Loktudi) (14,00% ; un dilennad). 80 a zilennidi en ur 60 parrez bennak. Daou vaer.\nAdtapet diwar « https://br.wikipedia.org/w/index.php?title=Unvaniezh_Demokratel_Breizh&oldid=1976309 »


Elvis Aaron Presley, lesanvet « The King » ("ar Roue"), (8 a viz Genver 1935 e Tupelo, Mississippi - 16 a viz Eost 1977 e Memphis, Tennessee) a oa ur c'haner rock hag un aktour amerikan. Bet en deus ul levezon vras war ar sonerezh er bed a-bezh.\nEn e vev en deus gwerzhet war-dro 700 milion a bladennoù, c’hoariet e 31 film, graet 1054 sonadeg er Stadoù-Unanet ha teir e Kanada, kemeret perzh e 525 arvest e Las Vegas. Bet eo ar c’hentañ arzour oc’h ober ur sonadeg skignet dre loarell. D’ar 14 a viz Genver 1973 e oa, e Hawaii hag ur miliard a arvesterien a sellas outañ war ar memes tro e 43 bro. Gwelet eo bet e seizh abadenn skinwel. Pa varvas, e voujedenn dezhañ e-unan a dizhe 100 milion a z-dollaroù.\nAdalek e varv e 1977 betek 1980 e oa bet gwerzhet 400 milion eus e bladennoù. E-doug ar 4 bloavezh da-heul e voe an oberenn savet gant un arzour marv a zastumas ar muiañ a arc’hant.\nHervez ar gelaouenn amerikan Forbes, e 2004, Elvis a oa an arzour marv renket en Top 10 a oa bet dastumet ar muiañ a arc’hant gant e hêred. Da lâret eo 31 milion a euroioù pe 47 milion a zollaroù kanadian.\nA-orin kembreat e oa moarvat ar c'haner Rock hollvrudet (keñveriañ gant anv ar gêriadenn Preseli e Bro-Gembre). Ur pennad savet gant ur C'hembread diwar-benn orin kembreat Elvis Presley a vije bet savet, met nac'het o dije ar c'helaouennoù saoz embann ar pennad.\n2 Deroù Elvis\n3 Elvis war al leurennoù\n6 Filmoù ar "Roue"\nGanet en un tiegezh paour eus Tupelo er Mississippi, Elvis Aaron Presley a oa mab nemetañ Gladys Love Smith ha Vernon Elvis Presley. Bet en doa ur breur a oa bet ganet marv : Jesse Garon Presley. Maget e oa bet Elvis e Tupelo betek an oad a drizek vloaz. E dud, dilabour hag hep tamm arc'hant, a ziannezas neuze da Vemphis, ur gêr vras eus an Tennessee. Bevañ a rae ar familh en un daou-gombod sokial. Labourat a rae ar vamm, Gladys, diouzh an noz en un ospital, mont a rae da gempenn tier ivez, ha Vernon ha laboure amañ hag ahont. Buan e krogas Elvis da labourat ivez : troc'hañ a rae al letonennoù, gwalc'hiñ ar c'hirri ha gwerzhañ skornennoù pa veze echu ar skol. Goude ar skol eil-derez e kavas buan ul labour en un embregerezh benvegoù, met hunvreal a rae e bleniañ ur c'harr-samm hag e teuas a-benn da gaout fred er c'h-"Crown electric company" evel bleiner-kaser, ul labour a gave diouzh e c'hrad.\nElvis e 1957 e Jailhouse Rock\nPlijout a rae dezhañ ar sonerezh du, ar gospel hag ar blues. Divizout a reas ober un taol esae hag e-pad an hañv 1953 ez eas d'ur studio enrollañ arbennikaet war ar sonerezh du, ar Studio Sun Records e Memphis. Degemeret e voe gant ar sekretourez, Marion Keisker, hag enrollañ a reas div enrolladenn war e vizoù (3 $ 25) : My Happiness ha That's When Your Heartaches Begin. Hag eñ ha distreiñ d'ar gêr gant e bladennoù a brofas d'e vamm, ar pezh a oa an abeg nemetañ dezhañ da vezañ graet an enrolladenn-se. Keisker, a ouie edo he fatron, Sam Phillips, o klask kanerien yaouank, a skrivas niverenn bellgomz ar paotr yaouank. Daoust dezhi da soñjal e oa un tamm drol e c'hiz da ganañ e kave dezhi en doa ur vouezh vrav. Skrivañ a reas war he fichenn « EP : Mouezh da selaou, kaner gwerzioù mat».\nMont a reas Phillips e darempred gant Elvis evit goulenn ma vije aozet un taol-esae. A-boan ma oa echu ar bellgomzadenn ma'n em gave Elvis er studio dirak Phillips. Goude un nebeud taolioù-esae dipitus a-walc'h ez eo souezhet Sam Phillips koulskoude gant eñvor bras ar paotr yaouank . Disklêriañ a raio diwezhatoc'h : "Digredus e oa, Elvis a anaveze dindan eñvor an holl ganaouennoù a venegen. Ma ne oa ket just alies e vouezh, diouzh an tu all e rankan lavaret he doa ul lusk ispisial a-walc'h. Siwazh, ne'm boa ket amzer da gelenn dezhañ penaos lec'hiañ e vouezh, met dalc'hus e oa Elvis hag an aotre a rois dezhañ da zont en-dro antronoz".\nGoulenn a reas Phillips digant ur strollad sonerien dont d'un abadenn all evit harpañ Elvis gant o sonerezh. : Scotty Moore a sone ar gitar ha Bill Black a sone ar gourrebed. P'eo fromet Moore mui pe vui, Black avat n'eo ket kement-se\nD'ar 5 a viz Gouere, emaint er studio. Pa ne zeu netra vat gante, emañ Phillips, dipitet-kenañ, war-nes serriñ ar studio, pa grogas Elvis da ganañ notennoù kentañ ur ganaouenn gozh, That's All Right Mama. Setu amañ komzoù Phillips : Ar pezh a oa Elvis o paouez ober gant That's All Right a lakas kridiennoù da redek em c'hein. Gouzout a raen e oamp disoc'h gant un dra bennak a dalvoudegezh. Ne oa ket ar ganaouenn, kement se, met ar pezh a rae Elvis ganti. Ur blues e oa ar ganaouenn orin hag Elvis en deus graet ur ganaouenn rock and roll anezhi. E-leal, ur souezhadenn e voe evidon. Divizout a ris e oa da vezañ enrollet. Berzh a reas Elvis gant ar ganaouenn-mañ e Memphis evit ar wezh kentañ.\nElvis war al leurennoùAozañ\nEnrollañ a reas Elvis pemp pladenn 45 tro evit Sun Records ha Phillips a gasas anezhañ d'ober un droiadenn e kreisteiz ar Stadoù-Unanet. Amparfal a-walc'h eo « King » da zont ar rock and roll war al leurenn en deroù, met evit abaf n'eo ket tamm ebet. Luskoù trumm divlez ar paotr yaouank, un nevezter atizus d'ar mare-se, a dalvez dezhañ al lesanv « Pelvis » hag e roont brud dezhañ.\nDegemeret mat eo Elvis gant ar re yaouank diouzhtu. Feuket eo o c'herent avat gant digorglun atizusoc'h-atizusañ Elvis, hag e klaskont lakaat difenn dezhañ mont war al leurenn. Da heul kement-se e vo nullet lod eus e sonadegoù ken plaen ha tra hag e bladennoù voe devet dirak an holl. Ne c'hell den chom diseblant en e geñver : hegaziñ a ra an Amerikaned puritanha e teu da vezañ un idol evit milionoù a grennarded yaouank war ar memes tro.\nE Florida, emañ ar c'haner yaouank war-nes mont war al leurenn dirak 22 000 arvester en alfo pa lârer dezhañ emañ ar polis er sal evit filmañ an digorlun brudet. Divizout a ra Elvis ne fiñvo ken e viz bihan e-tro ar sonadeg, ha sevel a ra an histeriezh en he barr. An hini diwezhañ eus e bladennoù 45 tro, I Forgot to Remember to Forget, gant Mystery Train, a gemeras ar c'hentañ plas e renkadur ar gwerzhioù « singles ».\nD'ar c'houlz-se, Elvis ne baoueze ket d'ober sonadegoù er Su hag e Mervent ar vro. Gwelet e voe 50 gwezh diouzh renk en abadenn rannvroel Louisiana Hayride. Saver ha produer Hayride, Horace Logan, en doa bet ar soñj mat da lakaat Elvis da sinañ evit kemer perzh pep sizhun en abadenn pa ne oa ket brudet bras c'hoazh. Pa gemeras Elvis perzh en abadenn evit ar wezh diwezhañ, Logan a embannas e oa bet kuitaet ar savadur gant Elvis evit sioulaat ar c'hrennardezed a oa da vat o klask spurmantiñ ar c'haner goude an abadenn. Ne ouie ket c'hoazh e oa ar frazenn-se da vezañ ul lid brudet e diwezh pep sonadeg : Elvis has left the building. (adkemeret e vo ar bomm brudet gant Al Dvorin er bloavezhioù 1970.).\nE diwezh ur sonadeg, Elvis, anavezet neuze e su hag e mervent ar Stadoù-Unanet, en em gavas gant un den a oa un tamm impresario, met a oa anavezetoc'h evel "hucher" er sirk. Thomas Andrew Parker, lesanvet « ar c'horonal », zo un den en deus gwad dindan e ivinoù. Bet eo bet impresario ar c'haner yaouank Eddy Arnold, met gant Elvis an hini emañ o vont da dizhout barr e vicher er « show business ». Sinañ a reas e 1955 ur gevrat diforc'had gant Elvis evit ugent vloaz, a zegase dezhañ 15 % eus holl c'hounidoù Presley. (Er bloavezhioù 1970, e kreskas al lodenn-se da 50 %). Skoet eo spered Elvis gant ar « c'horonal ». Hemañ zo un den aotrouniek hag a wel pep tra. Lavaret en deus evit tostaat da Elvis : "Den yaouank, evit ar mare e talvezit ur milion a zollarioù, hepdale o po anezhe en arc'hant dizolo. Ar frazennoù-se an hini a sko spered Elvis yaouank a huñvre eus berzh hag eus dollarioù kement ha Parker e-unan.\nO c'henlabour, a bado betek marv Elvis, a zeuio unan eus ar frouezhusañ anavet er « show business », Met ivez ar c'hevrinusañ. Parker a ro urzhioù, sentiñ a ra Presley. Pa grog o c'hevrat e tegas Parker tri frof da Bresley. Ar c'hentañ zo ur gevrat gant an ti-embann pladennoù galloudusañ er bed, An RCA. Pariañ a raio war Elvis ha reiñ a raio ar milionoù a zollarioù ret evit brudañ anezhañ er bed a-bezh. Ur bladenn aour eo a eil prof gant Heartbreak Hotel; ugent vloaz eo Elvis. An trede hag an hini diwezhañ eus ar profoù d'ar c'haner yaouank zo lakaat anezhañ da dremen war ar skinwel dirak milionoù a dud. An noz-se e sell muioc'h evit 50 milion a arvesterien ouzh an abadenn skinwel, ar pezh a dalvez 80 % eus an holl. Da vare e eil abadenn war ar skramm en Ed Sullivan Show (d'an 28 a viz Here), e liv e vlev e du, a oa gell-kistin sklaer betek-henn. Ganet eo « King ar rock 'n roll ».\nSébastian Danchin, Elvis Presley ou la revanche du Sud. Paris : Fayard, 2004. 477 p.+  pl., 24 cm. ISBN 2-213-62128-4.\nElvis par les Presley : souvenirs intimes de Priscilla Presley, Lisa Marie Presley et d'autres membres de la famille Paris : Michel Lafon, 2005. 247 p., 31 cm. ISBN 2-7499-0334-3. Titre original : Elvis by the Presleys.\nElvis: A Biography gant Jerry Hopkins, Warner Books Inc, 1972, (ISBN 0446816655)\nLast Train to Memphis: The Rise of Elvis Presley par Peter Guralnick, Little, Brown and Company, 1994, (ISBN 0316332208)\n↑ Skrivet e veze "Aron" gant an holl diegezh Presley, Elvis en o zouez. War skrid-testeni ganedigezh Elvis koulz hag e vortuaj avat e lenner Aaron\n↑ Hervez ar mammennoù e kemm an istor. Ar skrivagnerien Jerry Hopkins ha Dave Marsh a lavar groñs ez eus bet un nebeud sizhunvezioù pleustriñ etre kentañ abadenn selaou Presley gant Moore ha Black, ha kentañ enrolladenn an trikon. Peter Guralnick a lavar e vijent en em gavet evit ar wezh kentañ d'ar 4 a viz Gouere, derc'hent an enrolladenn.\nFilmoù ar "Roue"Aozañ\n1956 Love Me Tender Clint Reno\n1957 Loving You Jimmy Tompkins / Deke Rivers\n1957 Jailhouse Rock Vince Everett\n1958 King Creole Danny Fisher\n1960 G.I. Blues Tulsa McLean\n1960 Flaming Star Pacer Burton\n1961 Wild in the Country Glenn Tyler\n1962 Follow That Dream Toby Kwimper\n1962 Kid Galahad Walter Gulick/Kid Galahad\n1962 Girls! Girls! Girls! Ross Carpenter\n1963 It Happened at the World's Fair Mike Edwards\n1963 Fun in Acapulco Mike Windgren\n1964 Kissin' Cousins Josh Morgan / Jodie Tatum\n1964 Roustabout Charlie Rogers\n1965 Girl Happy Rusty Wells\n1965 Tickle Me Lonnie Beale / Panhandle Kid\n1965 Harum Scarum Johnny Tyrone aka Harem Holiday\n1966 Frankie and Johnny Johnny\n1966 Paradise, Hawaiian Style Rick Richards\n1966 Spinout Mike McCoy\n1967 Easy Come, Easy Go Lt. Ted Jackson\n1967 Double Trouble Guy Lambert\n1967 Clambake Scott Heyward/’Tom Wilson’\n1968 Stay Away, Joe Joe Lightcloud\n1968 Speedway Steve Grayson\n1968 Live a Little, Love a Little Greg Nolan\n1969 Charro! Jess Wade\n1969 The Trouble with Girls Walter Hale\n1969 Change of Habit Dr. John Carpenter\nAdtapet diwar « https://br.wikipedia.org/w/index.php?title=Elvis_Presley&oldid=1970789 »


Pajenn:Heuriou brezonnec ha latin.djvu/247 - Wikimammenn\nPajenn:Heuriou brezonnec ha latin.djvu/247\nInstruction evit ar C’horaïs.\nhac o vortifia hon inclinationou fall epad-ar c’horaïs ; d’ar pevare, evit ober mui a reflexion var ar myster eus hon redamption, pehini a so bet c’hoarveset var dro ar poent-ma, o compatissa gant hor Salver en he bassion hac en he varo ; ha d’ar pempet, evit ma teuimp d’en em gonvertissa ha da cheinj a vuez, ha da repari dre voyen hor iunou, hon alusennou hac hon oræsonou, an amser hon eus coilet er rest eus ar bloaz, eus a pehini e pæomp da Zoue evel an deog, o consacri dezan an daou uguent dez ma pere a ra tost-da-vad an decvet loden eus ar bloaz, evit ma c’hallimp dre ar voyen-se ressuscita gant hor Salver da Basq en ur vuez nevez. En intention ma eo a c’hour’c’hemen hor mam santel an Ilis ar iunou gant quement a bredication epad ar c’horaïs.\nEvit tremen erfad eta an amser santel-ma, e tleomp en em lacat en stad vad, mar rebeich deomp hor c’honsianç e vemp en goall stad, o vont da gofes en commançamant ar c’horaïs, evit ma vezo agreabl ha meritor dirac Doue hor iuniou hac hon oll œuvrou mad, pe veus a recollemp ar merit, mar bemp en stad a bec’het marvel. Goude-se e rencomp iun bemdez ; pidi Doue stard, rei an alusen gant liberalite, assista devotamant da sul ha da vouel er servij divin, er sermoniou hac en instructionou muia ma vezo possubl, e-pad an amser santel-ma , evit en em zispos da ober ur pasq mad. Quement so deut en oad a ur bloaz varnuguent a so oblijet da iun dindan boan a bec’het marvel, nemet infirmite, pe baourentez, pe labour terridic hac a ve necesser, pe ur ræson all bennac lejitim ho excuse, hervez an ali eus a ur c’hofessour prudant ; ha ma ne aller quet iun bemdez, da viana iun un devez bennac er sizun ha d’ar goueliou berset.\nAdtapet diwar « https://br.wikisource.org/w/index.php?title=Pajenn:Heuriou_brezonnec_ha_latin.djvu/247&oldid=98175 »\nKemmoù diwezhañ degaset d'ar bajenn-mañ d'an 19 Gen 2017, da 12:49.


Brezel ‘zo etre Brezhoned hag Iwerzhoniz. Daet eo ar ramz Bendigeidfran, roue àr Enez an Harozed, da c’houlenn get Matholwch, roue Iwerzhon, ma vo roet he frankiz en-dro d’e c’hoar Branwen. Hudouriezh ha fent a gaver e-leizh en istor-mañ azasaet diàr mitologiezh Brezhoned Kembre en amzerioù gozh. D’ar merc’her àr lec’hienn Ti Douar Alre. Kinniget deoc’h get Ti Douar Alre.\nPempvet lodenn :\nPedervet lodenn :\nTeirvet lodenn :


Bec’h d’ar zoniou brezonek - Wikimammenn\nBec’h d’ar zoniou brezonek\nEul labourer en e bark, eur falc’her e-kreiz e brad, goude beza poaniet eur pennad, a blij d’e chom en o zav, d’ober eur zellig war o lerc’h ; hag, en taol-lagad-ze, o welet pegement a frouez en deus taolet o foan, e kemeront kennerz ha frealzidigez da vont war-rôk adarre.\nAr re a labour da zevel en park Breiz-Izel eun eost puilh a spered kristen ha breizad ha da c’houennat ennan al louzou fall, an drouk-yeot, da laret eo ar spered gall ha dizoue, mar grafent eur zellig war o lerc’h, a gavfe ivez, me gred, en amzer dremenet, konfort ha nerz-kalon evit an amzer da zont.\nA dra zur, al labour graet a zo nebeut a dra e-kichen an hini a zo d’ober. Al loden vras a zo da voulc’han hag, o welet pegen stard eo mont war-rôk, kalz ha ne labourfent nemet evit ar bed-man hepken a gollfe abred kalon ha fizians.\nKoulskoude, evit ar re eman en o c’hreiz karante ar vad, kasoni an droug, hag ive spi eun digoll en eur bed gwell eget heman, ne gredan ket e ve deut c’hoaz ar mare da zouzan.\nAr menoziou mat hag uhel a zo e Breiz evel eur wazig skler ha lintrus a ruilh, hep paouez, tener ha madelezus, o touran, o vagan gant karante ar bleun a ziwan war he riblou. Mammen ar wazig a zo nerzuz. Strinket eo eus kalon hon tud koz ha setu perak, aboue kantvejou niverus e ruilh en hon touez, gwech nerzus, gwech gwanoc’h, nemet n’eo aet biskoaz da hesk.\nEn hon amzer e ruilh c’hoaz eta ; mes ar menoziou fall a zo kouezet warnomp evel eur barrad dour arne a venn flastra pep tra dre ma tremen gant eur gounnar hag eun dourni spontus. E vroez a zo ken krenv ma kinnig mougan hiboudig tener ar riolen vihan. Karout a rafe zoken mar ne chosellfed outan, he saotra gant e vreinadurez ha stlejan d’e heul bleuniou koant he riblou. Evel ma tremen, avat, an doureier noazus hep lezel netra war o lec’h menet poac’hadur ha poultr, evel-se arne ar plegiou fall a dremeno ive, ha, goude ma vo tremenet, gwazig ar Vad a ruilho c’hoaz, hag ar beajour skuiz ha faez gant tommder an hent poultrennet a deuio da c’houl diganti eul lommig dour fresk da zistana e galon.\nDifenn ha kreski ar giziou mat, choselli ouz ar plegiou fall, setu hirie eta dlead a gonsians pep Breizad. Ar garg a zo diaez, hen laret em eus c’hoaz ; koulskoude ar c’hredennou yac’hus o deus gwriou e kalon Breiziz. Mar dint hanter-varo breman, ne c’houlont nemet eun tamm freskadurez evit bleunia adarre.\nKement-se a wellomp skler aboue m’eo krog ar varzed da labourat evit o bro. N’eus ket eur c’horn a Vreiz, n’eo bet diskennet ennan o galvadennou hag e pep lec’h o deus kavet hekleo, daoust da gounnar faeus enebourien hon gouenn.\nEr c’horn-man a Gerne, eur c’hiz vat dreist ar re-all he deus kemeret he c’hrenv e sperejou an dud : kana soniou brezonek. E gwirione, breman daou pe dri bloaz, ne gleved en eureujou nemet kanaouennou gallek, d’o heuilh alies, evel just, traou enep ar furnez, spered ar vro hag an onestiz. Den n’en dije prizet kana e brezoneg ha sur e vije c’hoarzet warnan ! Ma vije kanet galleg en eureujou, e c’hellit kredi penaos, er ger, er park, ar renk kentan a oa d’ezan ive. Pegen frealzus eta gwelet ar c’hiz fall-ze dilezet, kouls laret gant an holl. Kement ez eo bet disprizet ar zoniou brezonek, kemend-all ez int karet breman. Ne glasker ken, ne glever ken, prest a-walc’h nemete en eureujou ; an dud yaouank a chach warne gant enor, hag an dud koz o silaou hag a strak o daouarn, an dour en o daoulagad hag eur mousc’hoarz war o muzellou. Laret ne ve kanet son gallek ebet a vefe laret gevier mes, c’hoaz eur wech, e vezont kanet distank bras.\nSetu aman avat ar respont a glever alies breman pa beder unan bennak da ganan : Petra ganin-me ? N’ouvean netra e Brezoneg. N’ouvean netra e Brezoneg ! eno eman an droug brasan. Ar soniou brezonek n’int ket marteze niverus awalc’h, ha c’hoaz pez a zo n’int ket anavezet gant an holl.\nD’al labour eta, kenvroiz ker ! Savomp, deskomp soniou brezonek ha skignomp ane endro d’imp. O c’haret a rer, rak, moarvat, er c’horniou-all a Vreiz-Izel eman kont evel dre aman. Kement-se a zo kalz dija ha ma vijent anavezet mioc’h, e vijent kanet muioc’h a dra sur, rak ar breizad, evel an evnig, a blij d’ezan kanan !\nDre forz kanan ha pouezan ar c’hanaouennou-ze graet evitan, e vefe meulet enne e vro, e yez, giziou fur e dadou, hep gout d’ezan, e tigorfe e spered d’ar sklerijenn hag ec’h en em zilfe ar mennoziou mat-se tam-ha-tam en e galon.\nWar-rôk eta, Bretoned ; Holl, pep-hini en e stad, dister evel galloudus, e c’hellomp labourat evit hon bro. Kement a anaoudegez-vat he devo ar Vamm vat-se d’an disteran eus he bugale evel d’he barz ar brudetan, gant ma ’nevo poaniet a galon da ziskouez d’ezi e garante !\nAdtapet diwar « https://br.wikisource.org/w/index.php?title=Bec’h_d’ar_zoniou_brezonek&oldid=109314 »\nKemmoù diwezhañ degaset d'ar bajenn-mañ d'an 27 Her 2017, da 15:38.


(Adkaset eus Treid)\nGant ar ger Troad e tegouezher amañ. Evit sterioù all ar ger, gwelit Troad (disheñvelout).\nEvit ar muzul, sellout ouzh troatad.\nTroad plac'h gwisket en ur verrloer e dantelezh du\nAn troad eo al lodenn eus korf an den e penn e c'har, hag a dalv dezhañ da gerzhout. Daou droad (pe treid) en deus an den, ul loen daoudroadek eo eta. Loened pevarzroadek zo ivez.\n1 Troad an den\n2 Treid all\nTroad an den[kemmañ | kemmañ ar vammenn]\nPemp biz, distag an eil diouzh egile, zo ouzh pep troad, evel ouzh ouzh pep dorn gant an dud.\nAn ufern, pe ibil-troad eo rann uhelañ an troad. Warnañ emañ ar chouk-troad. Dindan emañ ar seul hag ar sol.\nTreid all[kemmañ | kemmañ ar vammenn]\nTroad ur gwele\nTreid ur gador, un daol, un armel, ur gwele.\nTroad ar skubellenn.\nTri zroad an trebez.\nTreid ur gazeg\nTroad un den, koeñvet\nSellit ouzh ar ger Troad er\nAdtapet diwar « https://br.wikipedia.org/w/index.php?title=Troad&oldid=1900394 »\nKemmoù diwezhañ degaset d'ar bajenn-mañ d'an 14 Ebr 2021, da 03:42.


Région_Bretagne - Lakaet eo ar festoù-noz da glad dizanvezel Mab-den\n« Dre anaoudegezh ar festoù-noz, a vez pleustret a-hed ar bloaz, hañv-goañv, e pep lec'h e Breizh, koulz war ar maez hag er c'hêrioù, eo ar sevenadur pobl en e bezh en hor Rannvro, e berzhioù dibar hag e binvidigezh a zo anavezet er bed-holl. Diwar vremañ e teu hor festoù-noz-ni da vezañ festoù an holl. Klotañ a ra mat-tre gant spered ar festoù-noz : enno ec'h adkaver startijenn an dañsoù hag ar sonerezhioù eus Breizh hag a zo d'an holl remziadoù tud, ar re yaouank peurgetket. Ha gwir eo e c'hall an abadennoù padout an noz-pad, » eme ar Besprezidant karget eus ar sevenadur. « Setu aze perzh dibar ar sevenadur pobl-se : chom bev ha, war ar memes tro, hejañ an hengoun pa'z eo digor war an doareoù arz eus broioù all. En deiz a hiziv e vez ijinet doareoù nevez da seniñ ar binioù-bras gant Erwan Keraveg, lakaet e vez an dañs hengounel da gejañ ouzh an dañs a vremañ gant Mikael Phelippeau, ha mesket e vez sonerezh Breizh hag elektro gant DJ Blue. »\nUn afer war an tu mat kaset da benn a-stroll gant meur a oberer war dachenn ar sevenadur\nAr Prezidant Massiot, diouzh e du, a zegas da soñj « he doa lavaret ar Rannvro, e 2008 dija, e skoazellfe ar raktres-se a zo bet meur a oberer war dachenn ar sevenadur e Breizh ha strollegezhioù o kemer perzh ennañ asambles gant ar gevredigezh Dastum. Ar wech-mañ c'hoazh e Breizh eo bet kaset an traoù war an tu mat a-stroll ». Ar Rannvro he deus sikouret sevel an teuliad evit mont war ar renk en UNESCO, ha lakaet he deus arc'hant en afer ivez.\nDanvez sevenadurel Breizh\nKlotañ a ra al lusk-se, a zo savet en-dro d'ar festoù-noz, gant ar politikerezh a vez kaset gant ar C'huzul-rannvro evit gwareziñ ha brudañ glad dizanvezel Breizh, n'eus forzh pehini e vefe. Diwar ar youl kreñv-se ez eus bet roet lañs, da skouer, d'ur vediaoueg niverel hag a roio an tu d'an holl dud da sellet ouzh danvez sevenadurel Breizh en e bezh enlinenn.\n1 000 fest-noz ar bloaz e Breizh\nEvit echuiñ, an anaoudegezh eus ar festoù-noz zo un dra vat evit reiñ lañs d'an touristerezh e Breizh ivez. Pa vez aozet bep bloaz ouzhpenn 1 000 fest-noz hag a ginnig d'an dud mont da zañsal hañv-goañv, ez eus aze peadra da blijout d'an 9 milion a vizitourien a vez degemeret e Breizh.\nPetra a ya d'ober ar glad dizanvezel ?\nHervez an UNESCO ez eo ar glad dizanvezel (232 elfenn e 86 bro hiziv an deiz) boazioù ha doareoù a vez desket a rumm da rumm, evel an hengounioù dre gomz, arzoù an arvestoù, ar boazioù sokial, al lidoù, ar gouelioù pe ar chemet liammet ouzh an artizanerezh hengounel.\nboazioù sokial, al lidoù, ar gouelioù pe ar chemet liammet ouzh an artizanerezh hengounel.\nPublié le Thursday, December 6, 2012


Anv-stroll - Wikipedia\nUn anv-stroll (collective noun e saozneg) zo un doare da verkañ liester an anv-kadarn. E brezhoneg eo un anv lies hag a saver e unander o stagañ an dibenn -enn outañ. Doareoù all zo e yezhoù all.\n1 En alamaneg\n3 Er yezhoù keltiek all\nEn alamaneg e reer gant ar rakger ge- da sevel anvioù-stroll, a vez nepreizh alies, evel :\ndas Gebirge, "menezioù" < der Berg, "ar menez"\ndas Gepäck, "ar pakadoù" < der Pack, "ar pakad"\ndas Geflügel, "an evned"\ndas Gefieder, "pluñv" < die Feder, "ar bluenn"\nE brezhoneg ez eus kalzik a anvioù-stroll. Alies e tennont :\nda draoù a vez kavet a-stroll dre vras, pe stank a-walc'h : blev, ed, geot, glaou, glaour, greun, gwer, kerc'h, kler, klimich, krampouezh, koumoul, luc'hed, stered (en unander : ur vlevenn, ... , ur c'heotenn, ur c'hlaouenn, ur werenn ... ur grampouezhenn… ul luc'hedenn, ur steredenn)\nd'ar gwez : bezv, derv, onn, skav, taouz,... (en unander ur wezenn, un dervenn, un onnenn, un daouzenn …)\nd'ar frouezh : bananez, flamboez, kerez, kistin, mez, mouar, per, prun, sivi, orañjez, bananez, ...\nd'ar plant : drez, iliav, ...) ha bleunioù (lili, melion, roz, ...\nd'an amprevaned : c'hwen, gwenan, gwesped, kelien, kevnid, laou, merien, sardon, ...)\nd'al loened-mor bihan, d'ar c'hregin : brennig, chevr, istr, kokouz, meskl ... (en unander : ur vrennigenn …\nda loened bihan all : buzhug, melc'hwed, ...\nEr yezhoù keltiek all[kemmañ | kemmañ ar vammenn]\nEr yezhoù keltiek all ivez e kaver anvioù-stroll, hag a denn da draoù a vez kavet a-stroll dre vras :\ne kembraeg: adar (laboused), blew (blev), moch (moc'h), a zo blewyn, aderyn, mochyn en unander.\ne kerneveureg : gwydh (gwez), melhwes (melc'hwed), a zo gwydhen, melhwesen en unander.\n↑ Yezhadur bras ar brezhoneg, pajenn 215;\n↑ Geriadur brezhoneg An Here, pajenn 57.\n↑ Geriadur Ménard, pajenn 271.\nAdtapet diwar « https://br.wikipedia.org/w/index.php?title=Anv-stroll&oldid=1743670 »\nKemmoù diwezhañ degaset d'ar bajenn-mañ d'an 20 Meu 2017, da 02:44.


C'hoari a-stroll Klask ar ger - Stal Mignoned ar brezhoneg\nC'hoari stroll “Din an Dorn” (APLUD)\t1 x 40,00€\nBoutik Mignoned ar brezhoneg / C’hoari stroll “Klask ar ger” (APLUD)\nGwelout ar banerad “C’hoari stroll “Din an Dorn” (APLUD)” a zo bet lakaet er baner(ad).\nC’hoari stroll “Klask ar ger” (APLUD)\nDav e vo deoc’h lakaat hoc’h ijin da dalvezout evit komz ar muiañ posubl, rak difennet eo deoc’h implijout gerioù ‘zo!\n“Klask ar ger” a vez kinniget alies en nozvezhioù c’hoari evit ar re vras. Palioù eeun a zo: bezañ prim, flapañ ha c’hoarziñ.\nAPLUD eo un embanner c’hoarioù pedagogel. “Klask ar ger” a zo bet savet ha produet e Breizh diwar intrudu Sten Charbonneau. A-drugarez dezhañ e teu aesoc’h ha splannoc’h ober gant ar brezhoneg evit an deskidi hag evit an dud ampart zoken.\nC’hoarioù\tC’hoari stroll “N’out ket barzh” (APLUD)\nC’hoarioù\tC’hoari stroll “Din an Dorn” (APLUD)


Lañs gant an tiriadoù\nDegas buhez adarre e kreiz ar bourkoù : al loreidi e 2019\nDa-heul an eil galv da vont war ar renk a oa bet embannet evit degas nerzh adarre e kreiz ar bourkoù e Breizh ez eus bet dibabet 70 raktres nevez. Ar pal eo degas styartijenn adarre e kreiz ar bourkoù gant oberoù hag a sell ouzh al lojeiz, ar c’henwerzh hag ar servijoù. Kit da welet an 70 raktres a zo bet dibabet ar bloaz-mañ.\nKarr Breizh : ar Rannvro o vont davet merc’hed ha paotred Breizh\nMont davet ar geodedourien abalamour da zisplegañ dezho petra eo kefridioù ar Rannvro ha peseurt servijoù hag alioù a c’hall-hi degas dezho : sed aze ar soñj a zo deuet gant ar C’huzul-rannvro a ginnig pevar emgav er pevar departamant a ya d’ober ar rannvro, etre ar 26 a viz Mezheven hag ar 6 a viz Gouere.\nBroudañ mennadoù ar yaouankizoù e 2019 : kinnigit ho raktresoù e-barzh Kengo !\nEtre 18 ha 29 bloaz oc’h hag emaoc’h e-sell d’ober un dra nevezus hag a zegaso lañs da Vreizh ? Ezhomm ho peus da gavout arc’hant evit en ober ? It war ar renk dre ar savenn arc’hantaouiñ a-stroll Kengo (a-raok an 13 a viz Here 2019), abalamour da vezañ sikouret gant Rannvro Breizh !\nAn dalc’h diwar-benn Breizhcop berr-ha-berr\nD’ar Yaou 19 a viz Ebrel e oa bet bodet dilennidi ar C’huzul-rannvro e Brest evit un dalc’h dreistordinal diwar-benn Breizh Cop. Setu a oa mare ar c’hendivizoù evit gwelet pelec’h eur en em gavet gant an afer-se a-berzh ar Rannvro ha pediñ ar c’heodedourezed hag ar geodedourien da gemer perzh e Breizh Cop abalamour da sevel ur raktres asambles evit...\nBreizh Kas Uhel-kenañ : buanoc’h-buan e stalier ar wienn optikel\nHiziv o deus kadarnaet strollegezhioù Breizh, bodet er poellgor sindikad Megalis Breizh, ar gartenn evit staliañ ar wienn optikel er rannvro e 2019-2023 (prantad 2). Ur bazenn nevez eo hag a vasto da c’hoantoù ar Bretonezed hag ar Vretoned da staliañ buanoc’h-buan ar c’has uhel-kenañ e Breizh a-bezh.\nKemerit perzh en 11vet Trofeoù an diorren padus !\nUn embregerezh, ur stal stummañ, ur gevredigezh pe un oberer publik oc’h, ha kemer a rit perzh en un obererezh hag a ya a-du gant an diorren padus ? It war ar renk evit Trofeoù Breizh an diorren padus 2017 (digor eo ar galv d’ar raktresoù betek ar 17 a viz Kerzu) !


Naved pennad — VI - Wikimammenn\nNaved pennad — VI\nR. Prud’homme, 1903 (p. 278-281)\n◄ Petra c’hoaz en gwel : ar Jourden. — Perak e plij badei gant dour ar ster-ze Diabarz eun iliz russian. — Jeruzalem dindan heol kreiste gwelet euz hent Betfaje. — Eun diskwiz Ma fri war ar gleud : n’on ket ’vit mont da Jeriko ►\n’Rauk disken euz mene ar Gwe Oliv ec’h an d’ober eur weladen d’eun iliz russian, eman he zour aman ’uz d’in, hag he dor en em c’hichen. A-ziabarz eo henvel ouz hon re, nemet skeudenno ar Werc’hez hag ar zent a zo holl livet : hini ’bed anê na zo kizellet. An darn vuian anê a zo en tu ’rauk d’an auter, hag en o zouez en em zistag, ’vel en holl ilizo gresian skeuden eun æl, en tu kle, ha skeuden sant Yan Vadezour, gant diou askel, en tu deo.\nAn auter, avad, gant e zabernakl, n’on ket ’vit he gwelet. Kuzet eo gant *speuren ar skeudenno (ikonostaz), ha difennet eo d’ar zellerien mont d’he *c’hæ.\nDre ze ’pez am euz d’ober breman, eo mont e-mæz, evit adkemer hent Jeruzalem. War droad e tiskennan di, dre wenojenno meinek an euz poan an nen o kerzet enne. Koulskoude, kaer ’m euz kaout ma hent da zibab, e savan ma daoulagad aliez war ar gær zantel, a ziskoe d’in, en tu all da draouien Jozafat, he mogerio uhel, he bolzio hag he zourio ’kelc’het : beuet int en eur mor a sklerijen, ha gwennet gant an heol ’vel eur forn tommet d’ar gwenn. Ac’han e lezaz Jezuz e valloz da gouean war an Templ, a oa duont ’læc’h e welan breman o luc’han moskeen Omar. Rak dre aman e tremene bemde en e amzer zivezan evit mont ha dont etre Betani, Betfaje ha Jeruzalem. N’hellan ket lemel ze euz ma speret ha, kazi hep goud d’in, e treuzan *froud ar Sedron, hag e savan en kær dre dor an Itron-Varia (Sitti Mariam). Tost eo da gouls meren, ’benn e tigouean en em hostaliri.\nD’am distro, ec’h an, herve ma c’hustum, da evan eur bannac’h tizan tro-heol ’ti C’hoar Jozefinan, hag e-skeud se e kemeran ’n hec’h apolikeri eur pakadik louzo enep d’an derzien : kinin, a gav d’in, hag antipirin.\n’N eur stagan gant ma c’hoan e lonkin ’nê, ha marteze na vervo ket kement ma goad an noz a deu hag en deuz græt an nozio all.\n↑ An ilizo russian, a heuilher enne doare kredi ha doare pedi an ilizo gresian.\nAdtapet diwar « https://br.wikisource.org/w/index.php?title=Naved_pennad_—_VI&oldid=105116 »\nKemmoù diwezhañ degaset d'ar bajenn-mañ d'an 6 Eos 2017, da 22:42.